<classify> Chanzo cha picha, Getty ImagesMachester United itafanya kila iwezalo kumsajili mshambuliaji wa Bayern Munich na Uingereza Harry Kane, 30, iwapo atapatikana msimu huu wa joto. Give Me SportMmiliki mpya wa Manchester United Sir Jim Ratcliffe anatazamiwa kuidhinisha dau la zaidi ya pauni milioni 100 kwa kiungo wa kati wa Benfica Mreno Joao Neves, 19. Mirror, via MailLiverpool wamemchagua meneja wa Brighton Roberto de Zerbi, kocha wa Ujerumani Julian Nagelsmann na Ruben Amorim wa Sporting Lisbon kugombea nafasi ya Jurgen Klopp. Football InsiderChanzo cha picha, Getty ImagesKiungo wa kati wa Ujerumani Joshua Kimmich, ambaye amekuwa akihusishwa na Manchester United, Manchester City na Liverpool, bado hajafanya mazungumzo ya kandarasi na Bayern Munich ikiwa imesalia chini ya miezi 18 katika mkataba wa sasa wa mchezaji huyo mwenye umri wa miaka 29. 90 minArsenal wako tayari kumuuza beki wao Kieran Tierney msimu huu wa joto lakini The Gunners wanataka pauni milioni 20 kwa mlinzi huyo wa Scotland mwenye umri wa miaka 26. Give Me SportChelsea bado hawajafanya maamuzi kuhusu mustakabali wa kiungo wa kati wa Uingereza Conor Gallagher, 24, licha ya Tottenham kumtaka. Caught offsideChanzo cha picha, Getty ImagesChelsea huenda ikawauza wachezaji 15 katika dirisha la usajili la majira ya kiangazi. Football.LondonManchester United inanuia kuongeza mshahara wa kiungo wa kati wa Uingereza Kobbie Mainoo, 18, mara tatu chini ya mwaka mmoja baada ya kusaini mkataba mpya, ili kumbakisha klabuni hapo hadi 2030. Sun.AC Milan bado wanafanya mazungumzo na Arsenal kuhusu uhamisho wa beki wa Poland Jakub Kiwior, 24. Fichajes, via Team TalkImetafsiriwa na Ambia Hirsi  <topic>: MICHEZO 